CELEX: 52012PC0195
Language: hu
Date: 2012-04-30
Title: Javaslat A TANÁCS HATÁROZATA az Európai Uniónak az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a (101. cikkben hivatkozott listát tartalmazó) 37. jegyzőkönyvének módosításával kapcsolatosan képviselendő álláspontjáról

|
			
		
		
		52012PC0195
		
			Javaslat A TANÁCS HATÁROZATA az Európai Uniónak az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a (101. cikkben hivatkozott listát tartalmazó) 37. jegyzőkönyvének módosításával kapcsolatosan képviselendő álláspontjáról /* COM/2012/0195 final - 2012/0097 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A belső piac működéséhez szükséges
jogbiztonság és homogenitás biztosítása érdekében az EGT Vegyes Bizottságnak az
összes vonatkozó uniós jogszabály elfogadását követően azokat a
lehető leghamarabb bele kell foglalnia az EGT-megállapodásba, valamint
lehetővé kell tennie az EGT-tag EFTA-államok számára, hogy részt vegyenek
az EGT-vonatkozású uniós fellépésekben, tevékenységekben vagy programokban.
Az EGT-megállapodás 78. cikke előírja,
hogy a Szerződő Felek megteszik a szükséges lépéseket annak
érdekében, hogy megerősítsék és bővítsék az együttműködést
többek között a kutatás és a technológiai fejlesztés területén folyó uniós
tevékenységek keretében.
2.           AZ ÉRDEKELTEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
Az EGT Vegyes Bizottság határozattervezete
(amely megtalálható a tanácsi határozatra irányuló javaslat mellékletében) arra
irányul, hogy módosítsa az EGT-megállapodás egyes, a négy alapszabadságon kívül
eső területeken folytatott együttműködésről szóló 31.
jegyzőkönyvét és a (101. cikkben hivatkozott listát tartalmazó) 37.
jegyzőkönyvet. 
Ez az Európai GNSS Ügynökség létrehozásáról,
az európai műholdas rádiónavigációs programokat üzemeltető struktúrák
létrehozásáról szóló 1321/2004/EK tanácsi rendelet hatályon kívül
helyezéséről és a 683/2008/EK európai parlamenti és tanácsi rendelet
módosításáról szóló, 2010. szeptember 22-i 912/2010/EU európai parlamenti és
tanácsi rendeletet érinti. 
E jogi aktus végrehajtása céljából bizonyos
kiigazítások javasoltak: 
(a)                   
Liechtenstein nem vesz részt a GNSS ügynökségben és
pénzügyileg sem járul hozzá annak munkájához.
(b)                   
Izland részvételét gazdasági okok miatt átmenetileg
fel kell függeszteni a GNSS-programokban.
3.           A JAVASLAT JOGI ELEMEI
Az Európai Gazdasági Térségről szóló megállapodás
végrehajtására vonatkozó rendelkezésekről szóló 2894/94/EK tanácsi
rendelet 1. cikkének (3) bekezdése úgy rendelkezik, hogy a Tanács a Bizottság
javaslata alapján kialakítja az ilyen határozatokról az Unió képviseletében
elfogadandó álláspontját.
A Bizottság benyújtja az EGT Vegyes Bizottság
határozattervezetét a Tanácsnak az Unió álláspontjaként történő
elfogadásra. A Bizottság reményét fejezi ki, hogy ezt az álláspontot a
lehető leghamarabb elő tudja terjeszteni az EGT Vegyes Bizottságban.
2012/0097 (NLE)
Javaslat
A TANÁCS HATÁROZATA
az Európai Uniónak az EGT Vegyes Bizottságban
az EGT-megállapodás az egyes, a négy alapszabadságon kívül eső területeken
folytatott együttműködésről szóló 31. jegyzőkönyvének és a (101.
cikkben hivatkozott listát tartalmazó) 37. jegyzőkönyvének módosításával
kapcsolatosan képviselendő álláspontjáról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 172. cikkére és
218. cikkének (9) bekezdésére,
tekintettel az Európai Gazdasági
Térségről szóló megállapodás végrehajtására vonatkozó
rendelkezésekről szóló, 1994. november 28-i 2894/94/EK tanácsi rendeletre[1], és különösen annak 1. cikkének
(3) bekezdésére,
tekintettel az Európai Bizottság
javaslatára,
mivel:
(1)       Az Európai Gazdasági
Térségről szóló megállapodás (a továbbiakban: az EGT-megállapodás) 31.
jegyzőkönyve egyes, a négy alapszabadságon kívül eső területeken
folytatott együttműködésre vonatkozó rendelkezéseket és szabályokat
tartalmaz.
(2)       Indokolt kiterjeszteni a
megállapodás szerződő felei közötti együttműködést az Európai
GNSS Ügynökség létrehozásáról, az európai műholdas rádiónavigációs
programokat üzemeltető struktúrák létrehozásáról szóló 1321/2004/EK
tanácsi rendelet hatályon kívül helyezéséről és a 683/2008/EK európai
parlamenti és tanácsi rendelet módosításáról szóló, 2010. szeptember 22-i
912/2010/EU rendeletre[2].
(3)       A megállapodás 31.
jegyzőkönyvét ezért módosítani kell, hogy létrejöhessen ez a kiterjesztett
együttműködés. Ami Norvégia részvételét illeti, ebben a vonatkozásban az
Európai Unió és tagállamai, valamint a Norvég Királyság közötti, a
műholdas navigációról szóló együttműködési megállapodást[3], és különösen annak a
biztonságról szóló 6. cikkét kell figyelembe venni. Izland részvételét
gazdasági okok miatt átmenetileg fel kell függeszteni a GNSS-programokban.
(4)       A megállapodás megfelelő
érvényesülése érdekében a megállapodás 37. jegyzőkönyvét ki kell
bővíteni, hogy magában foglalja az Európai GNSS rendszerek Biztonsági
Akkreditációs Tanácsát és az Igazgatótanácsot, melyeket a 2010/912/EK határozat
hozott létre, valamint módosítani kell a 31. mellékletet a részvételre
vonatkozó eljárások meghatározása érdekében,
(5)       Az Unió által az EGT Vegyes
Bizottságban képviselendő álláspontnak a mellékelt határozattervezeten kel
alapulnia,
ELFOGADTA EZT A HATÁROZATOT: 
1. cikk
Az Uniónak az EGT Vegyes Bizottságban az
EGT-megállapodás 31. jegyzőkönyvének és 37. jegyzőkönyvének
módosításával kapcsolatosan képviselendő álláspontja az e határozathoz
mellékelt EGT vegyes bizottsági határozattervezeten alapul.
2. cikk
Ez a határozat elfogadása napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
Draft (2012.03.06.)

AZ
EGT VEGYES BIZOTTSÁG 
xxx. 
ÉÉÉÉ.HH.NN.
az
EGT-megállapodás (az egyes, a négy alapszabadságon kívül eső területeken
folytatott együttműködésről szóló) 31. jegyzőkönyvének és a
(101. cikkben hivatkozott listát tartalmazó) 37. jegyzőkönyvének
módosításáról
AZ EGT VEGYES BIZOTTSÁG,
tekintettel az Európai Gazdasági
Térségről szóló megállapodás kiigazításáról szóló jegyzőkönyvvel
módosított, az Európai Gazdasági Térségről szóló megállapodásra (a
továbbiakban: a megállapodás) és különösen annak 86., 98. és 101. cikkére,
mivel:
(1)                   
A megállapodás 31. jegyzőkönyvét a […]-i […/…]
EGT vegyes bizottsági határozat[4]
módosította.
(2)                   
A megállapodás 37. jegyzőkönyvét a […]-i […/…]
EGT vegyes bizottsági határozat[5]
módosította.
(3)                   
Indokolt kiterjeszteni a megállapodás
szerződő felei közötti együttműködést az Európai GNSS Ügynökség
létrehozásáról, az európai műholdas rádiónavigációs programokat
üzemeltető struktúrák létrehozásáról szóló 1321/2004/EK tanácsi rendelet
hatályon kívül helyezéséről és a 683/2008/EK európai parlamenti és tanácsi
rendelet módosításáról szóló, 2010. szeptember 22-i 912/2010/EU rendeletre[6].
(4)                   
A megállapodás 31. jegyzőkönyvét ezért
módosítani kell, hogy létrejöhessen ez a kiterjesztett együttműködés.
Norvégia részvételével kapcsolatban az Európai Unió és tagállamai, valamint a
Norvég Királyság között a műholdas navigációról szóló együttműködési
megállapodást[7],
különösen annak a biztonságról szóló 6. cikkét kell figyelembe venni. Izland
részvételét azonban gazdasági okok miatt átmenetileg fel kell függeszteni a
GNSS-programokban.
(5)                   
A megállapodás megfelelő érvényesülése
érdekében a megállapodás 37. jegyzőkönyvét ki kell bővíteni, hogy
magában foglalja az Európai GNSS rendszerek Biztonsági Akkreditációs Tanácsát
és az Igazgatótanácsot, melyeket a 2010/912/EK határozat hozott létre, valamint
módosítani kell a 31. mellékletet a részvételre vonatkozó eljárások
meghatározása érdekében,
ELFOGADTA EZT A HATÁROZATOT:
1. cikk
A Megállapodás 31. jegyzőkönyvének 1.
cikke (Kutatás és technológiafejlesztés) a következőképpen módosul:
1.           A (8) bekezdés helyébe a
következő szöveg lép:
„a)     Az EFTA-államok teljes körűen részt
vesznek az alábbi uniós jogi aktussal létrehozott Európai GNSS Ügynökség (a
továbbiakban: az Ügynökség) munkájában:
-        32010 R 0912: Az Európai
Parlament és a Tanács 2010. szeptember 22-i 912/2010/EU rendelete az Európai
GNSS Ügynökség létrehozásáról, az európai műholdas rádiónavigációs
programokat üzemeltető struktúrák létrehozásáról szóló 1321/2004/EK
tanácsi rendelet hatályon kívül helyezéséről és a 683/2008/EK európai
parlamenti és tanácsi rendelet módosításáról (HL L 276, 2010.10.20., 11.o.)
b)      A megállapodás 82. cikke (1) bekezdésének
a) pontjában és 32. jegyzőkönyvében foglaltaknak megfelelően az
EFTA-államok hozzájárulnak az a) pontban említett tevékenységek
finanszírozásához.
c)      Az EFTA-államok
teljes körűen, de szavazati jog nélkül részt vesznek a Hatóság
Igazgatótanácsában, valamint az Ügynökség Biztonsági Akkreditációs Tanácsában.
d)      Az Ügynökség jogi személyiséggel
rendelkezik. A Szerződő Felek valamennyi államában a jogi személyeket
megillető legteljesebb jogképességgel rendelkezik.
e)      Az EFTA-államok az Európai Közösségek
kiváltságairól és mentességeiről szóló jegyzőkönyvet alkalmazzák az
ügynökségre.
f)       Az Európai Közösségek egyéb
alkalmazottaira vonatkozó alkalmazási feltételekről szóló rendelet 12.
cikke (2) bekezdésének a) pontjától eltérve az EFTA-államok teljes jogú
állampolgárait az Ügynökség ügyvezető igazgatója szerződéssel
foglalkoztathatja.
g)      Az EGT-megállapodás 79. cikkének (3)
bekezdése értelmében e bekezdésre a megállapodás VII. része (Intézményi
rendelkezések) alkalmazandó a 3. fejezet 1. és 2. szakasza kivételével.
h)      Az Európai Parlament, a Tanács és a
Bizottság dokumentumaihoz való nyilvános hozzáférésről szóló, 2001. május
30-i 1049/2001/EK európai parlamenti és tanácsi rendeletet e rendelet
alkalmazásában az Ügynökség EFTA-államokat érintő dokumentumai esetében is
alkalmazni kell.
i)       Izland vonatkozásában e bekezdés
alkalmazását fel kell függeszteni addig, amíg az EGT Vegyes Bizottság máshogy
nem határoz.
j)       Ez a bekezdés Liechtensteinre nem
alkalmazandó”.
2.           A 8a bekezdés a) pontja a
következő szöveggel egészül ki:
„ , az alábbi módosítással:
-        32010 R 0912: Az Európai
Parlament és a Tanács 2010. szeptember 22-i 912/2010/EU rendelete
(HL L 276., 2010.10.20., 11. o.)”.
2. cikk
A megállapodás 37. jegyzőkönyve a
következőképpen módosul:
1.           A melléklet 30. és 31. pontját el
kell hagyni.
2.           A szöveg a következő pontokkal
egészül ki:
„34.   Az Európai GNSS-rendszerek Biztonsági
Akkreditációs Tanácsa (912/2010/EU rendelet).
35.    Az Igazgatótanács (912/2010/EU rendelet)”.
3. cikk
Ez a határozat a megállapodás 103. cikke
(1) bekezdésében említettek szerinti utolsó bejelentésnek az EGT Vegyes
Bizottsághoz történő beérkezését követő napon lép hatályba*.
Ezt a határozatot 2012. január 1-jétől
kell alkalmazni.
4. cikk
Ezt a határozatot az Európai Unió Hivatalos
Lapjának EGT-re vonatkozó részében és EGT-kiegészítésében ki kell hirdetni.
Kelt Brüsszelben, […]-án/-én.
            az
EGT Vegyes Bizottság részéről
            az
elnök
            
            
            
            az EGT Vegyes Bizottság
            titkárai
[1]               HL L 305., 1994.11.30., 6. o.
[2]               HL L 276., 2010.10.20., 11. o.
[3]               HL L 283/12, 2010.10.29.
[4]               HL L …
[5]               HL L …
[6]               HL L 276., 2010.10.20., 11. o.
[7]               HL L 283/12, 2010.10.29.
*               [Alkotmányos követelmények
fennállását nem jelezték.] [Alkotmányos
követelmények fennállását jelezték.]